CELEX: 22004D0174
Language: hu
Date: 2004-12-03 00:00:00
Title: Az EGT-Vegyesbizottság 174/2004 határozata (2004. december 3.) az EGT-megállapodás XXI. mellékletének (Statisztika) módosításáról

26.5.2005   
            
            
               HU
            
            
               Az Európai Unió Hivatalos Lapja
            
            
               L 133/27
            
         
      AZ EGT-VEGYESBIZOTTSÁG
   
   174/2004 határozata
   (2004. december 3.)
   az EGT-megállapodás XXI. mellékletének (Statisztika) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXI. mellékletét a 2004. október 29-i 159/2004 EGT-vegyesbizottsági határozat (1) módosította.
            
         
               (2)
            
            
               A 2223/96/EK tanácsi rendelet A. mellékletének a nemzeti számlákban az árak és volumenek mérésére vonatkozó elvekkel kapcsolatos további magyarázatáról szóló, 2002. december 17-i 2002/990/EK bizottsági határozatot (2) a megállapodás szövegébe kell illeszteni.
            
         
               (3)
            
            
               E határozat Liechtensteinre nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXI. mellékletének 19dd. pontja után (1889/2002/EK bizottsági rendelet) a következő pont kerül beillesztésre:
   
               „19de.
            
            
               
                  32002 D 0990: A 2223/96/EK tanácsi rendelet A. mellékletének a nemzeti számlákban az árak és volumenek mérésére vonatkozó elvekkel kapcsolatos további magyarázatáról szóló, 2002. december 17-i 2002/990/EK bizottsági határozat (HL L 347., 2002.12.20., 42. o.).
            
         E megállapodás alkalmazásában a határozat rendelkezései a következő kiigazításokkal egészülnek ki:
   
               a)
            
            
               Izland az árak és volumenek mérésére vonatkozó új elveket 2006-tól hajtja végre.
            
         
               b)
            
            
               Norvégia az árak és volumenek mérésére vonatkozó új elveket a következők szerint hajtja végre:
               
                           i.
                        
                        
                           CPA 73 és 75 (kollektív szolgáltatások) esetében 2005-től;
                        
                     
                           ii.
                        
                        
                           CPA 70 és 71 esetében 2006-tól;
                        
                     
                           iii.
                        
                        
                           CPA 64, 66, 67, 72, 74, 75 (egyedi) és 90—93 esetében 2007-től;
                        
                     
                           iv.
                        
                        
                           Termékek exportja és importja esetében 2006-tól;
                        
                     
                           v.
                        
                        
                           Szolgáltatások exportja és importja esetében 2007-től.”
                        
                     
         2. cikk
   A 2002/990/EK határozat izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell kihirdetni, hiteles.
   3. cikk
   Ez a határozat 2004. december 4-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapja EGT-re vonatkozó részében, illetve EGT-kiegészítésében kell közzétenni.
   
      Kelt Brüsszelben, 2004. december 3-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 102., 2005.4.21., 43. o.
   
   
      (2)  HL L 347., 2002.12.20., 42. o.
   
   
      (3)  Alkotmányos követelmények nincsenek megjelölve.